*Jn12,36 Amíg nálatok van a világosság, higgyetek a világosságban, hogy a világosság fiai legyetek!” Ezeket mondta Jézus, majd eltávozott és elrejtőzött előlük.*

A világosság fontos volt Jézus számára, többször foglakozott vele tanításaiban.

A világosság önmagában jó dolog. Nincsenek titkok, rejtélyek, a dolgok a szemünk előtt vannak és történnek, átlátható és őszinte minden. Csak akinek rejtegetni valója van, az nem szereti.

Jézus azért jött, hogy nekünk ne legyen rejtegetni valónk. Nem azért, mert olyan jók vagyunk, annyira tudunk mindent és mindig jól döntünk. Emberek vagyunk, akiknek ugyan lehet cél a tökéletesség, de elérni…

Jézus azért jött, hogy lehetőségünk legyen a tökéletes Mindenható Isten jelenlétében lenni. Amire mi, emberek önerőből képtelenek vagyunk, Jézus azt elvégezte és rendelkezésünkre bocsátotta. Ez volt a küldetése a földön. Ha hiszel Jézusban, számodra is elérhető! *Vadon Gyula*